**КОНКУРС ЗА АВТОРСКИ РАЗРАБОТКИ В РАМКИТЕ НА ЕВРОПЕЙСКАТА НОЩ НА УЧЕНИТЕ 2021 ГОДИНА В РУСЕНСКИЯ УНИВЕРСИТЕТ**



Като част от поредицата от събития, посветени на Европейската нощ на учените 2021 с водещо послание „Науката и иновациите са в основата на Зелена и Дигитална Европа“, Русенският университет обявява

***КОНКУРС ЗА АВТОРСКИ ТВОРБИ НА ТЕМА:***

***„ЗЕЛЕНИТЕ ИНОВАЦИИ ПРОМЕНЯТ ЖИВОТА“***

 Конкурсът е насочен към младежката аудитория на Европейската нощ на учените – ученици от основните и средните училища и студенти, като организаторите очакват оригинални авторски разработки в 3 категории: **ЕСЕ / РИСУНКА / ПРЕЗЕНТАЦИЯ** по зададената тема. Във всяка от трите категории ще бъдат раздадени **по 3 награди** според преценката на компетентни журита:

Първо място – таблет;

Второ място – външен харддиск;

Трето място – безжични тонколонки.

 **Критерии при оценяването на творбите**: оригиналност, авторски принос /при установяване на плагиатство, съответната творба ще бъде дисквалифицирана/, съответствие с темата, въздействаща сила на разработката.

 Наградите на отличените разработки ще бъдат връчени от ректора на Русенския университет чл.-кор. проф. дтн Христо Белоев при **откриването на Нощта на учените на 24 септември от 10 часа в Централното фоайе на Ректората**. По преценка на организаторите някои от разработките ще бъдат публикувани във вестника на Русенския университет „Студентска искра“.

 Творбите да се изпращат на д-р Виктория Иванова на адрес vivanova@uni-ruse.bg в **срок до 21 септември 2021 г**., **17 часа**.

 Необходимо е участниците да впишат в изпратената конкурсна творба трите си имена, населено място, електронен адрес и телефон за контакт.

 Желаем успех на всички участници!

От организаторите